Marilyn, qui morió con 36 anyadas d'edat en a cumbre d'a suya fama, esdevenió un mito erotico, estando una d'as más conoixitas sex symbol d'a segunda metat d'o sieglo XX. A suya carrera cinematografica (luego de treballar como modelo fotografica) prencipió en zaguerías d'os anyos 1940 con a cinta Dangerous Years, dirichita por Arthur Pierson, pero no estió dica 1950, con as cintas The Asphalt Jungle (dirichita por John Huston) y All About Eve (dirichita por Joseph L. Mankiewicz) que a suya carrera se desembolicó con os suyos primers papels prencipals. Dende meyatos d'os anyos 1950 esdevenió una d'as actrices más populars de Hollywood.